

Obrazloženje posebnog dijela polugodišnjeg izvršenja financijskog plana Agencije za medije za 2026. godinu

Razdjel: 055 Ministarstvo kulture i medija
Glava: 05565 Ostali proračunski korisnici iz područja kulture
RKP: 49075 Agencija za medije
Jagićeva 31, 10000 Zagreb
OIB:  35237547014
Razina:  11
Šifra djelatnosti: 8412

I. Obrazloženje posebnog dijela polugodišnjeg izvršenja financijskog plana za razdoblje 2026. godine

RKP: 49075 - Agencija za medije
Danom stupanja na snagu Zakona o provedbi Uredbe (EU) 2024/1083 o uspostavi zajedničkog okvira za medijske usluge na unutarnjem tržištu i izmjeni direktive 2010/13/EU (Europski akt o slobodi medija), točnije od dana 26. ožujka 2026., Agencija za elektroničke medije nastavlja rad kao Agencija za medije. Stoga se ovo obrazloženje odnosi na rad Agencije za elektroničke medije u prvih šest mjeseci 2026. Agencija za medije (Agencija) je neovisna i neprofitna ustanova s javnim ovlastima upisana u sudski registar Trgovačkog suda u Zagrebu. Osnivač Agencije je Republika Hrvatska, a osnivačka prava ostvaruje Hrvatski sabor i Vlada Republike Hrvatske. Sjedište Agencije je u Zagrebu. Vijeće za medije (Vijeće) donosi statut uz prethodnu suglasnost Hrvatskog sabora. Tijela Agencije su Vijeće i Ravnatelj Agencije za medije (Ravnatelj). Ravnatelj Agencije vodi poslovanje Agencije i rukovodi radom stručne službe. Predsjednik Vijeća predstavlja i zastupa Agenciju i odgovara za zakonitost rada Agencije. U nadležnosti Agencije su poslovi navedeni u članku 10. Zakona o provedbi Uredbe (EU) 2024/1083 o uspostavi zajedničkog okvira za medijske usluge na unutarnjem tržištu i izmjeni direktive 2010/13/EU (Europski akt o slobodi medija). Podaci godišnjeg izvršenja Financijskog plana dostupni su i u skladu sa mjesečnom bazom i izvršenjem kako u aplikaciji EVT (Sustavu državne riznice) s obzirom na izvor financiranja 43 i 61 dok izvršenja Financijskog plana po izvorima 41 Aktivnost A908003 Program poticanja kvalitetnog novinarstva i izvor 58100 Aktivnost A908004 Sustav provjere medijskih činjenica Agencija za medije nije u mogućnosti unositi samostalno. Podaci polugodišnjeg izvršenja 2026. godine su usklađeni sa zaprimljenim izvršenjem Državne riznice 16.07.2026. godine.
	
	Plan 2026.
	Izvršenje 2026.
	Indeks Izvršenje 2026/Plan 2026.

	49075
	11.884.135 €
	5.778.040,36 €
	48,62



3906 PROGRAMI AUDIO VIZUALNE DJELATNOSTI I MEDIJA
	
	Plan 2026.
	Izvršenje 2026.
	Indeks Izvršenje 2026/Plan 2026.

	3906
	11.884.135 €
	5.778.040,36 €
	48,62




A908001 ADMINISTRACIJA I UPRAVLJANJE (IZ EVIDENCIJSKIH PRIHODA)
Zakonske i druge pravne osnove 
Zakon o provedbi Uredbe (EU) 2024/1083 o uspostavi zajedničkog okvira za medijske usluge na unutarnjem tržištu i izmjeni direktive 2010/13/EU (Europski akt o slobodi medija), Zakon o elektroničkim medijima, Zakon o Hrvatskoj radioteleviziji, Zakon o medijima, Zakon o koncesijama, Zakon o elektroničkim komunikacijama, Zakon o državnim potporama, Zakon o audiovizualnim djelatnostima, Zakon o nedopuštenom oglašavanju i drugi.
	Naziv aktivnosti
	Plan 2026.
	Izvršenje 2026.
	Indeks Izvršenje 2026/Plan 2026.

	A908001
	2.516.700 €
	989.895,69 €
	39,33



U okviru ove aktivnosti ostvarila su se sredstva za redovnu djelatnost Agencije: rashodi za zaposlene za 33 zaposlenika za 2026. godinu u iznosu od 803.180,46 eura, materijalni  rashodi za 2026. godinu u iznosu od 184.805,26 eura, financijski rashodi za 2026. godinu u iznosu od 1.909,97 eura. Sredstva se planiraju na izvoru 43.

A908002 PROGRAMI AGENCIJE ZA ELEKTRONIČKE MEDIJE (IZ EVIDENCIJSKIH PRIHODA)
Zakonske i druge pravne osnove
Zakon o provedbi Uredbe (EU) 2024/1083 o uspostavi zajedničkog okvira za medijske usluge na unutarnjem tržištu i izmjeni direktive 2010/13/EU (Europski akt o slobodi medija), Zakon o elektroničkim medijima, Zakon o Hrvatskoj radioteleviziji, Zakon o medijima, Zakon o koncesijama, Zakon o elektroničkim komunikacijama, Zakon o državnim potporama, Zakon o audiovizualnim djelatnostima, Zakon o nedopuštenom oglašavanju i Pravilnik o Fondu za poticanje pluralizma i raznovrsnosti elektroničkih medija.
	Naziv aktivnosti
	Plan 2026.
	Izvršenje 2026.
	Indeks Izvršenje 2026/Plan 2026.

	A908002
	5.178.533 €
	3.697.235,93 €
	71,40



U okviru ove aktivnosti za 2026. godinu ostvarila su se sredstva za javne natječaje Fonda za poticanje pluralizma i raznovrsnosti elektroničkih medija u iznosu zajedno sa medijskom tekućim donacijama za medijsku pismenost od 3.427.296,86 eura, materijalne rashode pod ostale usluge – AEM projekti u iznosu od 41.856,38 eura te rashode za nabavu nefinancijske imovine u iznosu od 228.082,69 eura.
Planirani iznos za Fond za poticanje pluralizma i raznovrsnosti elektroničkih medija definiran je prema povijesnim podacima o uplatama HRT-a i  temeljem mišljenja Ministarstva financija. Program dodjele sredstava Fonda za poticanje pluralizma i raznovrsnosti elektroničkih medija važi do 31. prosinca 2026. godine.

Poveznica:
https://www.aem.hr/wp-content/uploads/2023/10/Program-dodjele-sredstava-Fonda-za-poticanje-pluralizma-i-raznovrsnosti-elektronickih-medija-za-razdoblje-2024-2026.pdf 
Sredstva se planiraju na izvoru 43.
Za materijalne rashode pod ostale usluge – AEM projekti te rashode za nabavu nefinancijske imovine sredstva se planiraju na izvoru 43.
Sredstvima Fonda potiče se proizvodnja i objavljivanje audiovizualnih i radijskih projekata, programa i sadržaja:
– nakladnika televizije i/ili radija na lokalnoj i regionalnoj razini
– neprofitnih nakladnika televizije/ili radija
– neprofitnih pružatelja medijskih usluga iz članaka 26. i 92. Zakona
– pružatelja elektroničkih publikacija, osim elektroničke verzije novina i časopisa, elektroničkih publikacija nakladnika televizije i/ili radija te elektroničkih publikacija pružatelja medijskih usluga koji imaju dopuštenje za obavljanje djelatnosti iz članaka 26. i 92. Zakona
– neprofitnih proizvođača audiovizualnog i/ili radijskog programa.
Sredstva Fonda dodjeljuju se projektima, programima i sadržajima koji su od javnog interesa i usmjereni na:
– ostvarivanje prava građana na javno informiranje
– poticanje kulturne raznolikosti i njegovanje baštine
– razvoj odgoja i obrazovanja
– razvoj znanosti
– razvoj umjetnosti
– poticanje stvaralaštva na narječjima hrvatskog jezika
– poticanje posebnih kulturnih projekata i manifestacija
– nacionalne manjine u Republici Hrvatskoj
– poticanje razvoja svijesti o ravnopravnosti spolova i drugih najviših vrednota ustavnog poretka
– poticanje svijesti o ravnopravnosti rodnih identiteta i spolnoj orijentaciji
– poticanje kvalitetnih programa za djecu i mlade kojima je cilj promicanje njihove dobrobiti
– podizanje svijesti javnosti o sposobnostima i doprinosu osoba s invaliditetom, kao i promicanje i poštovanje njihovih prava i dostojanstva, uključujući borbu protiv stereotipa, predrasuda i štetnih postupaka prema osobama s invaliditetom
– povijesno vjerodostojno prikazivanje Domovinskog rata
– razvoj i poticanje programa medijske pismenosti
– zaštitu okoliša
[bookmark: _Hlk50716200]– promociju zdravlja i poticanje zdravstvene kulture.

Za 2026. godinu planirana su sredstva za financiranje okvirno 727 programa, a ostvarena su 749 programa. 
U 2026. godini sredstvima Fonda potiču se programi i sadržaji temeljem 3 javna natječaja, i to 01/26, 02/26 i 03/26 raspisani u veljači 2026. godine a dodijeljeni u svibnju i lipnju 2026. godine, odnose se na jednogodišnje razdoblje za 2026. godinu.

Po Fondu 01/26 dodijeljeno je sredstava za 469 programa radija u iznosu od 1.795.871,76 eura, te za 24 programa po članku Članak 26 i 92 u iznosu od 100.000,00 eura. Po Fondu 02/26 dodijeljeno je sredstava za 68 programa televizija u iznosu od 1.795.871,76 eura, te za 28 programa radija u iznosu od 100.000,00 eura. Po Fondu 03/26 dodijeljeno je sredstava za 60 programa neprofitnih elektroničkih publikacija u iznosu od 498.853,27 eura, za 76 programa komercijalnih elektroničkih publikacija u iznosu od 448.967,94 eura te za 24 programa neprofitnih proizvođača u iznosu od 199.541,31 eura.
Poveznice:
27. svibnja 2026. godine donesena je odluka o raspodjeli sredstava Fonda za poticanje pluralizma i raznovrsnosti elektroničkih medija broj 1/26:
https://aem.hr/blog/2026/05/27/donesena-odluka-o-raspodjeli-sredstava-fonda-za-poticanje-pluralizma-i-raznovrsnosti-elektronickih-medija-broj-1-26/ 
21. svibnja 2026. godine donesena je odluka o raspodjeli sredstava Fonda za poticanje pluralizma i raznovrsnosti elektroničkih medija broj 2/26 – potpore velike vrijednosti:
https://aem.hr/blog/2026/05/21/donesena-odluka-o-raspodjeli-sredstava-fonda-za-poticanje-pluralizma-i-raznovrsnosti-elektronickih-medija-broj-2-26-potpore-velike-vrijednosti/ 
12. lipnja 2026. godine donesena je odluka o raspodjeli sredstava Fonda za poticanje pluralizma i raznovrsnosti elektroničkih medija broj 3/26:
https://aem.hr/blog/2026/06/12/donesena-odluka-o-raspodjeli-sredstava-fonda-za-poticanje-pluralizma-i-raznovrsnosti-elektronickih-medija-broj-3-26/ 






















Pokazatelji rezultata
	Pokazatelj rezultata
	Definicija
	Jedinica
	Izvor podataka
	Polazna vrijednost
	Ciljana vrijednost (2026.)
	Ostvarena vrijednost (2026.)

	Stabilna potpora programima proizvođača audiovizualnih i/ili radijskih programa te elektroničkih publikacija
	Fond za poticanje pluralizma i raznovrsnosti elektroničkih medija fond je Agencije za medije za koji se financijska sredstva osiguravaju na temelju Zakona o Hrvatskoj radioteleviziji (3% prihoda od RTV pristojbe). Sredstvima Fonda poticat će se proizvodnja i objavljivanje audiovizualnih i radijskih projekata, programa i sadržaja: nakladnika televizije i/ili radija na lokalnoj i regionalnoj razini, neprofitnih nakladnika televizije/ili radija, neprofitnih pružatelja medijskih usluga iz članaka 26. i 92. ovoga Zakona, pružatelja elektroničkih publikacija, osim elektroničke verzije novina i časopisa, elektroničkih publikacija nakladnika televizije i/ili radija te elektroničkih publikacija pružatelja medijskih usluga koji imaju dopuštenje za obavljanje djelatnosti iz članaka 26. i 92. ovoga Zakona, neprofitnih proizvođača audiovizualnog i/ili radijskog programa.

	Broj programa
	Agencija za medije
	727
	727
	749





A908003 PROGRAMI POTICANJA KVALITETNOG NOVINARSTVA
Zakonske i druge pravne osnove
Zakon o elektroničkim medijima, Uredba Vlade Republike Hrvatske o kriterijima za utvrđivanje korisnika i načinu raspodjele dijela prihoda od igara na sreću za 2025. godinu (NN 70/25), Odluka o raspisivanju Javnog poziva za ugovaranje novinarskih radova u elektroničkim publikacijama Vijeća i Odluka o dodjeli novčanih sredstava Vijeća. Ugovor s MKM je potpisan na temelju tada važeće uredbe za 2025. s obzirom da je Uredba za 2026. godinu tek kasnije donesena.

	Naziv aktivnosti
	Plan 2026.
	Izvršenje 2026.
	Indeks Izvršenje 2026/Plan 2026.

	A908003
	200.000 €
	170.047,71 €
	85,02



Agencija je po prvi put pokrenula u 2020. godini projekt poticanja novinarske izvrsnosti dodjelom bespovratnih sredstava u visini od ukupno milijun kuna novinarima/novinarkama za novinarske radove i istraživanja na teme koje su od javnog interesa iz područja kulture, zdravstva, lokalnih tema, ekumenizma i religije, ljudskih prava, položaja žena u društvu, tema od interesa za manjine u društvu, djece i mladih, obrazovanja, sporta, gospodarstva, međunarodnih odnosa i Europske unije. 

Posebni ciljevi koji se žele ostvariti ovim projektom odnose se na dodatni angažman novinarki i novinara i dubinsko istraživanje tema od javnog interesa, jačanje kritičkog kapaciteta i društvenog utjecaja elektroničkih publikacija, širenje broja tema i relevantnosti sadržaja elektroničkih publikacija, istinito i razborito izvještavanje u doba pandemije korona virusa i potresa u Zagrebu 2020., profesionalizacija novinarskog i autorskog rada u elektroničkim publikacijama, nagrađivanje i motiviranje novinara/novinarki za vrhunski autorski rad te jačanje autonomije novinara. 

Projekt Poticanja kvalitetnog novinarstva namijenjen je i podupire novinare i novinarke kojima se sredstva izravno isplaćuju, a ne pružateljima medijskih usluga. Javni poziv u 2026. godini bio je sedmi po redu, te je kroz njih do sada ostvareno 670 novinarskih projekata sa više od pet tisuća objavljenih članaka na teme od javnog interesa, a posebice onih koji su od izuzetnog značaja za civilno društvo. Agencija je zaprimila informacije od pružatelja elektroničkih publikacija da članci projekta Poticanja kvalitetnog novinarstva imaju natprosječnu čitanost koja premašuje i više desetaka tisuća pregleda. Najniži iznos koji se može dodijeliti pojedinom autoru/ici je 2.000,00 € bruto II, odnosno najviši 12.000,00 € bruto II. Autori/ice čiji će novinarski projekti biti odabrani potpisat će ugovor te bit obvezni objaviti prvi članak u roku 30 dana od dana potpisa ugovora, između objave svakog sljedećeg članka mora proći minimalno 24 sata, a najviše 30 dana. U roku za dostavu prijava zaprimljeno je 291 prijava, a dovršetak procesa ocjenjivanja i donošenje odluke o dodjeli sredstava očekuje se krajem srpnja 2026.  Novinari sukladno propozicijama Javnog poziva, moraju objaviti radove do 30. studenog 2026., a nakon toga dostaviti Agenciji narativne izvještaje o objavljenim novinarskim člancima u elektroničkim publikacijama, čije je usvajanje preduvjet isplate ugovorenih sredstava. Projekt se planira i nastavlja za 2027. godinu. Preduvjet raspisivanja javnog poziva je usvajanje Uredbe o kriterijima za utvrđivanje korisnika i načinu raspodjele dijela prihoda od igara na sreću. Vrijednost ovog Projekta prepoznalo je i Ministarstvo pravosuđa i uprave, uvrstivši ga u Strategiju borbe protiv korupcije.
Polugodišnje izvršenje aktivnosti programa kvalitetnog novinarstva je u iznosu od 170.047,71 eura što je u skladu sa planiranim prihodima Ministarstva financija i isplatama Hrvatske lutrije do 30.06.2026. godine. Realizacija isplate sredstava prijaviteljima će ići po navedenom pozivu tokom kraja 2026. godine u skladu sa uvjetima raspisanog poziva.

Sredstva se planiraju na izvoru 41. 

Vijeće za elektroničke medije je 21.svibnja 2026. uputilo Javni poziv za ugovaranje novinarskih radova u elektroničkim publikacijama u 2026. godini. 

Poveznica:

https://aem.hr/blog/2026/05/21/javni-poziv-za-ugovaranje-novinarskih-radova-u-elektronickim-publikacijama-7/ 

Slijedom navedenog očekuje se da će Vijeće za medije na sjednici krajem srpnja donijeti Odluku o dodjeli novčanih sredstava iz Programa ugovaranja novinarskih radova u elektroničkim publikacijama.

Pokazatelji rezultata
	Pokazatelj rezultata
	Definicija
	Jedinica
	Izvor podataka
	Očekivana vrijednost 
	Ciljana vrijednost (2026.)
	Ostvarena vrijednost (2026.)

	Potpora novinarima/novinarkama kroz projekt poticanja novinarske izvrsnosti
	Agencija za medije pokrenula je po prvi put u 2020. godini projekt poticanja novinarske izvrsnosti dodjelom bespovratnih sredstava novinarima/novinarkama za novinarske radove i istraživanja na teme koje su od javnog interesa iz područja kulture, zdravstva, lokalnih tema, ekumenizma i religije, ljudskih prava, položaja žena u društvu, tema od interesa za manjine u društvu, djece i mladih, obrazovanja, sporta, gospodarstva, međunarodnih odnosa i Europske unije. 
	Broj ugovora o autorskom djelu s novinarima/novinarkama
	Agencija za medije
	142
	0
	0








A908004 NACIONALNI PLAN OPORAVKA I OTPORNOSTI 
Zakonske i druge pravne osnove
Nacionalni plan oporavka i otpornosti – mehanizam za oporavak i otpornost
	Naziv aktivnosti
	Plan 2026.
	Izvršenje 2026.
	Indeks Izvršenje 2026/Plan 2026.

	A908004
	2.451.255 €
	920.861,03 €
	37,57



U sklopu Nacionalnog plana oporavka i otpornosti (2021. – 2026.), Ministarstvo kulture i medija i Agencija za medije, kao provedbeno tijelo, nositelji su investicije C1.1.1. R6-I2 „Uspostava provjere medijskih činjenica i sustava javne objave podataka“ pod komponentom C1.1. Otporno, zeleno i digitalno gospodarstvo i reformskom mjerom C1.1.1. R6 „Razvoj otpornog kulturnog i kreativnog sektora“. Za provedbu navedene investicije u Nacionalnom planu oporavka i otpornosti osigurano je ukupno 50 milijuna kuna bespovratnih sredstava (6.636.140,42 EUR). Od toga je 45 milijuna kuna (5.972.526,38 EUR) namijenjeno za projekte razvoja sustava provjere točnosti informacija objavljenih u javnom prostoru, medijima i na društvenim mrežama, kao i za aktivnosti edukacija vezanih uz borbu protiv dezinformacija i razvoj sustava za računalnu provjeru informacija, te se na te projekte i aktivnosti i odnosi ovaj dokument. Preostalih 5 milijuna kuna (663.614,04 EUR) namijenjeno je za investiciju uspostave sustava javne objave podataka o vlasništvu i financiraju medija, što će biti zaseban projekt, koji će provoditi Agencija za medije.
U 2022. godini krenulo se s aktivnostima pregleda stanja i sveobuhvatne analize aktualnih globalnih trendova na području novinarstva, medija, digitalnih platformi, društvenih mreža i novih tehnologija, kao i njihovog utjecaja na društvo, te fenomena  dezinformacija i  informacijskog poremećaja, pregled razvoja i potencijal primjene računalnih sustava za provjeru točnosti informacija, te analizu ključnih međunarodnih i europskih standarda i kriterija u procesu uspostave sustava provjere informacija, borbe protiv dezinformacija i jačanja vjerodostojnosti medija. Posebno je obrađen hrvatski medijski kontekst kroz dimenzije  medijskog sustava i medijskog tržišta, povjerenja u medije i druge institucije, osobine medijskih publika te kvalitetu i slobodu novinarstva. Kao rezultat nastala je Studija „Jačanje otpornosti društva na dezinformacije: analiza stanja i smjernice za djelovanje“. Na temelju Studije i sveobuhvatne analize pripremljen je dokument »Standardi i kriteriji za provedbu  javnog poziva za dodjelu bespovratnih sredstava« u kojem su razrađeni temeljni standardi, aktivnosti i kriteriji koji bi trebali informirati i dati smjernice pri oblikovanju i provođenju javnih natječaja za aktivnosti i projekte u okviru prvog dijela NPOO mjere „Uspostava provjere medijskih činjenica i sustava javne objave podataka“. Održana je i javna prezentacija Studije i dokumenta »Standardi i kriteriji«, koji je bio i u javnom savjetovanju, a pripremaju se promocije i prezentacije projekta u nekoliko većih hrvatskih gradova.
Također je pokrenut postupak jednostavne javne nabave savjetodavne usluge za  razvoj sustava (platforme) javne objave podataka o vlasništvu i načinu financiranja medija i za pripremu tehničkog aspekta provedbe postupka nabave za izradu platforme za objavu podataka o vlasništvu i financiranju medija, kao i za analizu, s predmetnom platformom, povezanih poslovnih procesa, te je pokrenut postupak javne nabave usluge vanjskih stručnjaka za upravljanje projektom. 

Tijekom 2023. kroz dva Javna poziva za dodjelu bespovratnih sredstava za uspostavu neovisnih provjeravatelja točnosti informacija, odabran je ukupno 21 projektni prijedlog. Odabrani „fact-checking“ projekti bave se vrlo raznolikim spektrom tema od medicine i zdravlja, klimatskih promjena, obrambenih i sigurnosnih pitanja, hrane i prehrambene industrije, manjina, ravnopravnosti spolova, turizma, kulture, energije, tehnologije i računarstva, energetike pa do vjerskih tema, populacije mladih, javnog i zajedničkog dobra i informacija vezanih uz povijesne, kulturne i društvene teme 19. i 20. stoljeća, sve do Domovinskog rata. 

U 2024. je Agencija razvila i pokrenula platformu „Točno tako“ (listopad, 2024.), koja je središnja platforma za objavu provjerenih informacija razvijena u okviru projekta „Uspostava sustava provjere točnosti informacija“, Informacije koje se objavljuju i arhiviraju na platformi provjeravaju neovisni provjeravatelji informacija (fact-chekeri). 
Platforma „Točno tako“ središnja je nacionalna platforma za provjeru točnosti informacija i jedan od glavnih rezultata NPOO mjere „Uspostava provjera medijskih činjenica i sustava javnih objava podataka“ i pristupa joj se preko poveznice: https://www.tocnotako.hr/.

Agencija je u 2025. nastavila tehnički upravljati mrežnom stranicom „Točno tako“ koja je središnja platforma za objavu provjerenih informacija, a koja je pokrenuta u listopadu 2024.  Informacije koje se objavljuju i arhiviraju na platformi samostalno provjeravaju isključivo neovisni provjeravatelji informacija (fact-chekeri). Ukupno 21 projekt neovisne provjere točnosti informacija, čiji su nositelji znanstveno-obrazovne ustanove i udruge civilnog društva odabran je i pokrenut temeljem javnih poziva (2023.) za dodjelu bespovratnih sredstava kojima se financira njihov rad. Svrha platforme Točno tako je razmjena podataka, znanja, spoznaja i alata razvijenih u okviru neovisnih projekata namijenjenih borbi protiv dezinformacija, kako bi bili dostupni i služili kao referentni izvor svim medijima posvećenim vjerodostojnom i točnom izvještavanju, istraživačima i ostalim zainteresiranim akterima koji se na bilo koji način bave borbom protiv dezinformacija, ali i cjelokupnoj javnosti odnosno građanima. Tijekom 2025. na platformi Točno tako objavljeno je više od tisuću i četiristo članaka u kojima je obavljena provjera točnosti informacija objavljenih u medijima, na društvenim mrežama i u javnom prostoru.
Agencija je tijekom 2025. pokrenula biblioteku Točno tako bo.ok s hrvatskim izdanjima važnih recentnih publicističkih i edukativnih djela s područja novinarstva, medija i informacijskog poremećaja. Cilj je biblioteke potaknuti na razmišljanje i raspravu o važnosti i položaju novinarstva i medija u novom globalnom medijsko-komunikacijskom okolišu. Djela koja se objavljuju mogu biti vrijedna i kao udžbenici na studijima novinarstva, medija, komunikacija i srodnih studija, kao i novinarima i urednicima, ali i za javni prostor u cjelini. U prosincu 2025. objavljene se knjige o konstruktivnom novinarstvu Ulrika Haagerupa: Konstruktivne vijesti; Cathrine Gyldensted: Od zrcala do pokretača te Petera Broa: Konstruktivno novinarstvo, kao i knjiga Armina Wolfa „Zašto nam još uopće trebaju novinari“. Knjige su besplatno podijeljene fakultetima novinarstva, medija, komunikacija i srodnih studija, sveučilišnim knjižnicama kao i matičnim knjižnicama iz sustava narodnih knjižnica te medijima i profesionalnim medijskim i novinarskim udrugama. Predstavljanje biblioteke održano je 1. prosinca 2025. uz gostovanje autora Ulrika Haagerupa i Petera Broa koji su javnosti predstavili svoje knjige.
Ukupno će biblioteka sadržavati 14 knjiga, a koje će se sve biti objavljene i distribuirane do kraja 2026.

Agencija je u prosincu 2025. organizirala veliku međunarodnu  konferenciju „Konstruktivno novinarstvo: Korak prema vijestima kakve trebamo“ . Više od 300 medijskih stručnjaka. profesora i studenata iz cijele Hrvatske upoznalo se s konstruktivnim novinarstvom – pristupom koji zadržava standarde kvalitetnog novinarstva, ali fokus širi s problema na načine rješavanja. Glavni govornici bili su Ulrik Haagerup, dugogodišnji glavni urednik dnevnih novina i informativnog programa javnog servisa u Danskoj, osnivač Constructive Institute i autor knjige „Constructive News“, vodeća figura europskog pokreta konstruktivnog novinarstva, te Peter Bro, profesor novinarstva na Sveučilištu Južne Danske i jedan od ključnih istraživača konstruktivnih medijskih praksi u Europi. U sklopu konferencije održane su dvije specijalizirane radionice namijenjene novinarima i urednicima koji žele primijeniti konstruktivne prakse u vlastitim redakcijama. Prva, „Masterclass konstruktivnog novinarstva“ bila je namijenjena urednicima i novinarima koji žele uvesti konstruktivne pristupe u redakcijsku praksu, dok je druga „Workshop on Solutions Journalism“, bila fokusirana na metodologiju novinarstva usmjerenog na rješenja i primjenu u domaćem medijskom kontekstu.

Agencija je u svibnju 2026. organizirala međunarodnu konferenciju „Demokracija u doba TikToka i izbjegavanja vijesti“. Diljem svijeta publike u sve većem broju konzumiraju vijesti s društvenih mreža, a sve manje iz tradicionalnih medija. Istodobno, velik broj ljudi potpuno izbjegava vijesti. Vlasništvo nad ključnim komunikacijskim platformama u rukama je nekolicine pojedinaca koji imaju monopol nad time koje će informacije i kako javnost vidjeti. Cenzuriranje iz sjene (shadowbanning), netransparentni algoritmi, smanjenje dosega određenog sadržaja i jačanje vidljivosti emotivno nabijenih objava koje potiču angažman korisnika, samo su neka od obilježja nove digitalne medijske arhitekture u kojoj se publika sve slabije snalazi. Na konferenciji su govorili Paolo Gerbaudo, o tome kako algoritamske promjene vode sve većoj fragmentaciji javnosti. O problemu izbjegavanja vijesti govorila je Ruth Palmer profesorica komunikologije na IE University u Madridu. Na konferenciji su objavljeni i rezultati velikog istraživanja Agencije za medije o tome kako se informira hrvatska javnost, u kojoj mjeri hrvatski građani aktivno izbjegavaju vijesti te što misle o medijima i novinarima, a koje su predstaviti sociolog dr. sc. Ivan Burić i komunikologinja dr. sc. Marijana Grbeša Zenzerović. 

Na konferenciji „Demokracija u doba TikToka i izbjegavanja vijesti“ predstavljeno je hrvatsko izdanje knjige Izbjegavanje vijesti (Avoiding the news), autora Ruth Palmer, Benjamina Toffa i Rasmusa Kleis Nielsena, objavljeno u sklopu biblioteke Agencije za medije „Točno tako bo.ok“. Autori kroz istraživanja provedena u SAD-u, Ujedinjenom Kraljevstvu i Španjolskoj pokazuju kako sadržaj vijesti nije jedini razlog udaljavanja publike od medija, nego važnu ulogu imaju i društveni identitet, politička uvjerenja, emocionalni zamor te način na koji funkcionira suvremeno digitalno medijsko okruženje.

Uz Izbjegavanje vijesti, u biblioteci su početkom svibnja 2026. objavljene i knjige Vi ste ovdje i Posti-istina. Vi ste ovdje autora Whitney Phillips i Ryana Milnera na pristupačan i inovativan način analizira odnos društvenih mreža, algoritama i javnog prostora. Autori digitalni medijski prostor uspoređuju s okolišem upozoravajući na  širenje toksičnih sadržaja, memova i polarizirajućih narativa te važnost medijske pismenosti. Knjiga Post-istina, američkog filozofa Leeja McIntyrea, bavi se uzrocima širenja lažnih vijesti, teorija zavjere i urušavanja povjerenja u činjenice i znanost. Knjiga analizira kako politička manipulacija, društvene mreže i informacijski silosi oblikuju suvremeni javni prostor. Ranije su u biblioteci objavljene knjige vezane u koncept konstruktivnog novinarstva – Ulrik Haagerup: Konstruktivne vijesti; Cathrine Gyldensted: Od zrcala do pokretača; Peter Bro: Konstruktivno novinarstvo; te knjiga Armina Wolfa Zašto nam još uopće trebaju novinari?.

Cathrine Gyldensted autorica knjige Od zrcala do pokretača gostovala je, u organizaciji Agencije za medije, 12. svibnja 2026. na Zagreb Book Festivalu, gdje u razgovoru s novinarkom Moranom Kasapoviće govorila o važnosti koncepta konstruktivnog novinarstva, te pojašnjavajući novinarski pristup koji se oslanja na bihevioralne znanosti i pokušava pomaknuti fokus s pukog izvještavanja na dublje razumijevanje i kontekst.

U organizaciji Agencije za medije (AEM) i u suradnji s Constructive Institute i Hrvatskom udrugom digitalnih izdavača (HUDI) 8. i 9. travnja 2026. održane su radionice konstruktivnog novinarstva „Konstruktivno novinarstvo – korak prema vijestima kakve trebamo“. Radionice su okupile četrdesetak novinara iz čak 20 različitih redakcija diljem Hrvatske, kao i studente novinarstva, a sudionici su dva dana radili pod mentorstvom iskusnih danskih novinara i edukatora s bogatim međunarodnim iskustvom.
Radionice su vodili trojica predavača iz Danske, zemlje koja je jedan od pionira konstruktivnog novinarskog pristupa. Orla Borg, voditelj Programa stipendiranja Constructive Instituta, dobitnik je Europske novinske nagrade i nagrade Europske unije za borbu protiv diskriminacije te godišnje nagrade danske Udruge istraživačkih novinara. Jesper Himmelstrup, bivši reporter danskog javnog servisa DR i voditelj projekta u Programu za mlade i demokraciju Constructive Instituta, fokusira se na načine na koje mladi mogu biti aktivniji sudionici demokratskog društva kroz medijsku kulturu. Thomas Gam Nielsen istraživački je televizijski novinar regionalne javne medijske kuće TV2 Østjylland i bivši stipendist Constructive Instituta.

Agencija za medije u suradnji sa Studijem Komunikacija i medija Splitskog sveučilišta, organizirala je na Danima komunikacija i medija u Splitu u lipnju 2026. predavanje dobitnice britanske nagrade za istraživačko novinarstvo Pamela Duncan, Ona je održala predavanje na temu Truth is a Battlefield: Journalism in the Age of Platform Power, Dis- and Misinformation and the Attention Economy. Glavni fokus u raspravi bio je usmjeren na pojmove poput ekosustava dezinformacija, ekonomije pažnje te izbjegavanja vijesti. Povezujući ih sa suvremenim novinarstvom, Duncan navodi kako svaka institucija koja poznaje navedene fenomene može manipulirati javnošću putem dezinformacija.  Stoga, kao potencijalno rješenje za bolju budućnost novinarstva, ističe zadržavanje vjernosti njegovim vrijednostima kao struke. 


Platforma za objavu vlasničke strukture i izvora financiranja medija

Agencija je u travnju 2025. pokrenula je platformu Vlasništvo i financiranje medija, digitalni sustav za javnu objavu podataka o vlasničkim strukturama i načinu i izvorima financiranja medija. Uspostavom platforme Vlasništvo i financiranje medija pridonosi se većoj razini transparentnosti vlasništva medija i javnog uvida u prihode medija i izvore njihova financiranja, a što bi trebalo omogućiti svim akterima u medijskoj industriji djelovanje pod jednakim uvjetima. Platforma je dostupna u sklopu mrežne stranice Agencije (www.aem.hr) i donosi opće podatke o medijima i njihovima koncesijama i dopuštenjima (koncesijski ugovori, programske osnove, urednici, odgovorne osobe…) te njihovim vlasnicima upisanim u službene registre, sve do krajnjih vlasnika i fizičkih osoba, a kroz vizualni prikaz vlasničkih struktura. Zatim, na platformi se za proteklo desetogodišnje razdoblje mogu pronaći podacima o prihodima  svakog pojedinog pružatelja medijske usluge, pri čemu su prihodi razvrstani prema prihodima od obavljanja medijske djelatnosti, primljenih državnih potpora, prihoda od lokalne i područne samouprave i od tijela državne uprave i javnih ustanova te svih ostalih prihoda. Za pristup platformi građani se ne moraju registrirati, a na njoj mogu pronaći i podatke o kaznama koje je medijima izreklo Vijeće za medije, popise medijskih usluga u vlasništvu pojedinog pružatelja medijskih usluga, kao i njihov udio na tržištu. Platforma Vlasništvo i financiranje medija razvijena je iz sredstava Mehanizma za oporavak i otpornost Europske unije, a u sklopu mjere iz Nacionalnog plana oporavka i otpornosti (NPOO) „Uspostava provjere medijskih činjenica i sustava javne objave podataka“. Europski akt o slobodi medija (EMFA), koji na snagu stupa u kolovozu ove godine, od država Članica Europske unije traži izradu nacionalnih baza podataka o vlasništvu nad medijima i njihovim izvorima financiranja, a ovom je platformom Hrvatska napravila važan korak ka ispunjavanju te obveze. Krajem 2025. Agencije je pokrenula aktivnosti usmjerene na doradu informacijskog sustav platforme, kako bi u potpunosti odgovorila svim zahtjevima iz EMFA-e, te doradila sustav. Tijekom prve polovice 2026. radilo se na doradi funkcionalnosti platforme.





	C1.1.1. R6-I2 Monitoring Indicator
	Izrađeni standardi i kriteriji za uspostavu sustava provjere činjenica – prijedlog mora proći savjetovanje sa zainteresiranom javnošću
	Q2
	2022

	C1.1.1. R6-I2 Monitoring Indicator
	Objava natječaja za uspostavu provjere medijskih činjenica te natječaj za sustav javne objave podataka
	Q4
	2022

	C1.1.1. R6-I2 Monitoring Indicator
	Sklopljeni ugovori za razvoj sustava provjere medijskih činjenica i sustav javne objave podataka
	Q4
	2023

	C1.1.1. R6-I2 Monitoring Indicator
	Dostava, Europskoj komisiji, izvješće o napretku uspostave provjere medijskih činjenica i sustava javne objave podataka 
	Q4
	2024

	C1.1.1. R6-I2 Establishment of media fact-checking and public disclosure system
	Uspostavljen sustav za provjeru činjenica, a sustav objave vlasničkih struktura i izvora financiranja je funkcionalan
	Q2
	2026



Pokazatelj »Uspostavljen sustav za provjeru činjenica, a sustav objave vlasničkih struktura i izvora financiranja je funkcionalan » se mora ostvariti tek do kraja drugog kvartala 2026., dok su sve ostalo indikatori. 

Prvi indikator „Izrađeni standardi i kriteriji za uspostavu sustava provjere činjenica“ je ispunjen.

Unutar drugog indikatora, ˝Objava javnog poziva za uspostavu sustava provjere točnosti informacija˝ ostvaren je indikator 30. prosinca 2022. godine.

Unutar trećeg indikator ˝Sklopljeni ugovori za razvoj sustava provjere medijskih činjenica˝, ostvaren je indikator zaključno sa krajem 2023. i početkom 2024. godine.

Četvrti indikator ˝Dostava, Europskoj komisiji, izvješće o napretku uspostave provjere medijskih činjenica i sustava javne objave podataka˝, je ostvaren slanjem izvješća Europskoj komisiji.

Pokazatelj „Uspostava sustava za provjeru činjenica“, ostvaren je pokretanjem platforme „Točno tako“, u listopadu 2024. više od godine prije roka, dok je drugi dio pokazatelja „funkcionalan sustav objave vlasničkih struktura i izvora financiranja“, ostvaren u travnju 2025.

Polugodišnje izvršenje aktivnosti izvora 58100 sustava provjere medijskih činjenica-NPOO u iznosu od 920.861,03 eura je u skladu sa izvršenim uplatama Ministarstva kulture i medija po odobrenim sredstvima Ministarstva financija do 30.06.2026. godine te će na kraju projekta svi rashodi biti u skladu sa uplaćenim sredstvima.

Poveznice:

https://npoo.aem.hr/2022/06/30/standardi-i-kriteriji-za-provedbu-javnog-poziva-u-sklopu-npoo-mjere-uspostava-provjere-medijskih-cinjenica-i-sustava-javne-objave-podataka/ 

https://www.aem.hr/nekategorizirano/objavljen-javni-poziv-za-uspostavu-sustava-provjere-tocnosti-informacija/ 

https://npoo.aem.hr/2023/07/04/rezultati-javnog-poziva-za-dodjelu-bespovratnih-sredstava-za-uspostavu-sustava-provjere-tocnosti-informacija/ 

https://npoo.aem.hr/2023/12/22/rezultati-drugog-javnog-poziva-za-dodjelu-bespovratnih-sredstava-za-uspostavu-sustava-provjere-tocnosti-informacija/ 

https://npoo.aem.hr/2024/10/18/pokrenuta-sredisnja-nacionalna-platforma-za-fact-cheking/ 

https://npoo.aem.hr/2025/05/14/predstavljena-platforma-za-javnu-objavu-podataka-o-vlasnistvu-i-izvorima-financiranja-medija/

https://npoo.aem.hr/2025/12/04/odrzana-konferencija-o-konstruktivnom-novinarstvu-publika-zeli-bolje-a-ne-vise-vijesti/ 

https://npoo.aem.hr/2026/04/20/odrzane-radionice-konstruktivnog-novinarstva/ 

https://npoo.aem.hr/2026/05/15/odrzana-konferencija-demokracija-u-doba-tiktoka-i-izbjegavanja-vijesti-vise-od-polovice-gradana-hrvatske-izbjegava-vijesti/ 

https://npoo.aem.hr/2026/05/18/predstavljanje-knjiga-izbjegavanje-vijesti-i-od-zrcala-do-pokretaca-iz-biblioteke-tocno-tako-bo-ok/ 


A908005 PROMICANJE MEDIJSKE PISMENOSTI
Zakonske i druge pravne osnove
Zakon o institucionalnom okviru za korištenje fondova europske unije u Republici Hrvatskoj  
	Naziv aktivnosti
	Plan 2026.
	Izvršenje 2026.
	Indeks Izvršenje 2026/Plan 2026.

	A908005
	1.537.647 €
	0,00 €
	



U okviru Programa Učinkoviti ljudski potencijali 2021. – 2027., prioriteta 3. Socijalno uključivanje, specifičnog cilja 4.8. predviđena je izravna dodjela Agenciji za medije za provedbu projekta »Promicanje medijske pismenosti, te su na ovoj, novoj aktivnosti Europskog socijalnog fonda plusa-predfinanciranje iz izvora 11 Opći prihodi i primici, planirana sredstva u iznosu 1.537.647 eura za 2026. godinu. Do razlike u ostvarenju naspram plana 2025. godine je došlo jer početkom listopada 2023. kada je Agencija usvojila svoj trogodišnji financijski plan nije bilo potvrde kada će i hoće li doći do realizacije programa „Promicanje medijske pismenosti“ u okviru mjere Socijalno uključivanje, financirane iz Europskog socijalnog fonda, a koji će u partnerstvu provoditi Ministarstvo kulture i medija i Agencija. Sredstva će Ministarstvo kulture i medija izravno dodijeliti Agenciji, te će ona biti uložena u razvoj medijske pismenosti u Hrvatskoj. Planirana je izrada analiza stanja i provedba istraživanja vezanih uz medijsku pismenost, javne kampanje, izrada raznovrsnih edukativnih materijala i aplikacija, edukacije stručnjaka za provođenje medijskog obrazovanja kao i provedbe raznovrsnih programa za razvoj znanja i vještina medijske pismenosti. Planirani iznos namijenjen je i za dio na stavci izvora 56111 Europski socijalni fond (ESF) i za dio na stavci izvora 43 po aktivnosti A908005 Promicanje medijske pismenosti, a za plan 2026. s projekcijama za 2027. će se uskladiti planirani iznos također dio po stavci izvora 56111 Europski socijalni fond (ESF) i dio po stavci izvora 43 po aktivnosti A908005 Promicanje medijske pismenosti. Program Promicanje medijske pismenosti nije pokrenut ni tijekom 2025., a Ministarstvo kulture i medija i Agencija za medije provodili su pripremne predradnje i izradu programa kako bi projekt mogao biti službeno pokrenut tijekom jeseni 2026.




II. Posebni izvještaji u polugodišnjem izvještaju o izvršenju financijskog plana

Izvještaj o stanju potraživanja i dospjelih obveza 

Stanje potraživanja na dan 30.06.2026. godine:

	Naziv

	30.06.2026.


	
	

	Jamčevni polozi 

	709,80 €

	Potraživanja od zaposlenih
	1.228,13 €

	Potraživanja za naknade koje se refundiraju i predujmove
	1.182,33 €


	UKUPNO
	3.120,26 €




	Naziv

	30.06.2026.


	
	

	Potraživanja za upravne i administrativne pristojbe, pristojbe po posebnim propisima i naknade

	                             1.940.746,39 €

	Ispravak vrijednosti potraživanja 
	(17.587,72) €

	UKUPNO
	1.924.261,15 €



Potraživanja za upravne i administrativne pristojbe, pristojbe po posebnim propisima i naknade prihode poslovanja odnose se na potraživanja po posebnim propisima za sredstva za obavljanje poslova Agencije iz iznosa od 0,5 % od ukupnog godišnjeg bruto prihoda koji su u prethodnoj godini ostvarili pružatelji medijskih usluga obavljanjem djelatnosti pružanja audio i/ili audiovizualnih medijskih usluga na zahtjev, djelatnosti pružanja medijskih usluga televizije i/ili radija, djelatnosti pružanja usluga elektroničkih publikacija te djelatnosti usluga platformi za razmjenu videozapisa. 

	Naziv

	30.06.2026.


	
	

	Potraživanja za kazne i upravne mjere te ostale prihode
	1.102,48 €

	UKUPNO
	1.102,48 €




Potraživanja za kazne i upravne mjere te ostale prihode odnose se na povrate sredstava po Fondu, a koja nisu opravdana na način definiran Pravilnikom o Fondu, Odlukom o dodijeli sredstava i Ugovorom sa pružateljem. 

Stanje obveza i dospjelih obveza na dan 30.06.2026. godine: 

	Naziv
	30.06.2026.

	
	

	Ukupne obveze
	2.288.304,17 €

	Dospjele obveze
	15.632,30 €



U Zagrebu, 2026. godine

